Diari Oficial de la Generalitat Valenciana


Sumari del DOGV 8690, del 03-12-2019 (2019/11717)

RESOLUCIÓ de 25 de novembre de 2019, de la sotssecretària de la Conselleria d'Educació Cultura i Esport, d'inici del procediment d'autorització d'ocupació temporal de l'Institut d'Educació Secundària Vicent Andrés Estellés, de Burjassot, per a l'enregistrament de diverses escenes d'un llargmetratge.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11031


Data del document
:   25-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 de novembre de 2019, de la sotssecretària de la Conselleria d'Educació Cultura i Esport, d'inici del procediment d'autorització d'ocupació temporal de l'Institut d'Educació Secundària Vicent Andrés Estellés, de Burjassot, per a l'enregistrament de diverses escenes d'un llargmetratge. [2019/11179]  
Mitjançant escrit presentat per Suica Productions, SL, s'ha sol·licitat autorització d'ocupació temporal de la sala d'actes de l'IES Vicent Andrés Estellés, de Burjassot, per a l'enregistrament d'algunes escenes del llargmetratge La mort de Guillem.  
Examinada la sol·licitud presentada, i en ús de les competències atribuïdes en el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Acordar l'inici del procediment d'autorització d'ocupació temporal mitjançant el procediment d'adjudicació directa a favor de la sol·licitant, pel fet de no excedir un any i no ser prorrogable, de conformitat amb el que es disposa en l'article 61 de la Llei 14/2003, de 10 d'abril, de patrimoni de la Generalitat Valenciana.  
  
Segon  
Ordenar la realització dels actes necessaris per a la determinació, coneixement i comprovació de les dades en virtut de les quals haja de pronunciar-se la resolució del procediment.  
  
Tercer  
L'autorització d'ocupació temporal que, si escau, es concedisca, s'atorgarà a títol de precari i serà revocable en tot moment per raons d'interés públic, conforme al que es disposa en l'article 92.4 de la Llei 33/2003, de 3 de novembre, de patrimoni de les administracions públiques.  
  
Quart  
El termini màxim de tramitació i resolució del procediment serà de tres mesos. La falta de resolució en termini tindrà efecte desestimatori en tractar-se de transferir al sol·licitant facultats relatives al domini públic o al servei públic, de conformitat amb l'article 24 de la Llei 39/2015, del procediment administratiu comú de les administracions públiques (LPACAP).  
Contra la present resolució no es pot interposar cap recurs per ser un acte de tràmit, de conformitat amb l'article 112 de la LPACAP.  
  
València, 25 de novembre de 2019.- La sotssecretària: Eva María Coscollá Grau.